Document ID: 32001R2458

Kommissionens forordning (EF) nr. 2458/2001
af 14. december 2001
om ændring af forordning (EF) nr. 327/98 om åbning og forvaltning af visse toldkontingenter for indførsel af ris og brudris
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT(1), særlig artikel 1,
under henvisning til Rådets afgørelse 96/317/EF af 13. maj 1996 om godkendelse af resultaterne af forhandlingerne med Thailand i henhold til artikel XXIII i GATT(2), særlig artikel 3, og
ud fra følgende betragtninger:
(1) Forordning (EF) nr. 327/98 af 10. februar 1998 om åbning og forvaltning af visse toldkontingenter for indførsel af ris og brudris(3), ændret ved forordning (EF) nr. 648/98(4), indeholder i bilag I Thailands eksportlicens og i bilag II en model for medlemsstaternes meddelelse til Kommissionen.
(2) Da Thailand har ændret sin eksportlicens bør bilag I til forordning (EF) nr. 327/98 udskiftes.
(3) Erfaringen med forvaltningen af kontingenterne har vist, at det er en fordel af indføje eksportlicensnummeret i meddelelserne fra medlemsstaterne til Kommissionen. Forordning (EF) nr. 327/98 bør derfor ændres og bilag III udskiftes.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Forordning (EF) nr. 327/98 ændres således:
1) Artikel 8, første led, affattes således: "- senest to arbejdsdage efter licensernes udstedelse de mængder, fordelt på KN-kode med otte cifre og oprindelsesland, for hvilke der er udstedt importlicenser, med angivelse af udstedelsesdato, eksportlicensnummer, importlicensnummer og licenshavernes navn og adresse."
2) Bilag I og III affattes som bilag I og II til denne forordning.
Artikel 2
Denne forordning træder i kraft den 1. januar 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. december 2001.

Labels: 3
17